AIŠKINAMASIS RAŠTAS

Dėl pritarimo Molėtų rajono savivaldybės dalyvavimui projekte ir jungtinės veiklos (partnerystės) sutarties pasirašymui

1. **Parengto tarybos sprendimo projekto tikslai ir uždaviniai:**

Sprendimo tikslas – įvykdyti išankstines sąlygas, būtinas teikiant paraišką projekto „Mobilios komandos aprūpinimas Molėtų rajone“ (toliau – Projektas) veiklų finansavimui gauti pagal 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo, patvirtinto 2022 m. gegužės 20 d. Lietuvos Respublikos sveikatos apsaugos ministro įsakymu Nr. [V-988](https://www.infolex.lt/ta/773509) „Dėl 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo patvirtinimo“ (toliau – Aprašas). Aprašo 2.9. nurodyta, kad Iki PĮP pateikimo dienos tarp pareiškėjo ir projekto partnerio (-ių) turi būti sudaryta partnerystės sutartis, kurioje turi būti nustatytos tarpusavio teisės, lėšų pasiskirstymas, vykdomos veiklos, pareigos ir atsakomybės įgyvendinant projektą.

Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“, 8.1, 9.1 papunkčiais, yra būtinas išankstinis savivaldybės tarybos pritarimas sutarties sudarymui pagal pateiktą sutarties projektą.

Sprendimo uždaviniai: priimti sprendimą įsipareigoti skirti visas tinkamas, kurių nepadengia Projekto tinkamų finansuoti išlaidų dalis, išlaidas bei visas netinkamas finansuoti, tačiau būtinas Projektui įgyvendinti, išlaidas ir tarp pareiškėjo ir projekto partnerio sudaryti partnerystės sutartį, kurioje turi būti nustatytos tarpusavio teisės, lėšų pasiskirstymas, vykdomos veiklos, pareigos ir atsakomybės įgyvendinant projektą.

**2. Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

**3. Laukiami rezultatai:**

Pritarus sprendimo projektui bus įgyvendinta išankstinės Projekto parengtumo sąlygos.

1. **Lėšų poreikis ir jų šaltiniai:**

Projekto biudžetas 73 211,96 Eur, iš jų: 0 Eur Molėtų rajono savivaldybės lėšos.

**5. Kiti sprendimui priimti reikalingi pagrindimai, skaičiavimai ar paaiškinimai.**

Nėra.